ai4bharat/Pralekha huggingface dataset:
પ્રધાનમંત્રીનું કાર્યાલય
પ્રધાનમંત્રી શ્રીએ સિક્કિમમાં માર્ગ દુર્ઘટનાને કારણે સૈન્યના જવાનોના નિધન પર શોક વ્યક્ત કર્યો
પ્રધાનમંત્રી શ્રી નરેન્દ્ર મોદીએ સિક્કિમમાં એક માર્ગ દુર્ઘટનામાં સેનાના જવાનોના જીવ ગુમાવવા બદલ શોક વ્યક્ત કર્યો છે. શ્રી મોદીએ માર્ગ દુર્ઘટનામાં ઘાયલ થયેલા લોકોના ઝડપથી સ્વસ્થ થવાની પણ શુભેચ્છા પાઠવી હતી.
પ્રધાનમંત્રી કાર્યાલયે ટ્વીટ કર્યું;
"સિક્કિમમાં માર્ગ દુર્ઘટનાને કારણે આપણા બહાદુર સૈન્યના જવાનોના જીવ ગુમાવવાથી દુઃખી છું. શોકગ્રસ્ત પરિવારો પ્રત્યે સંવેદના. ઘાયલો જલ્દી સ્વસ્થ થઈ જાય: PM @narendramodi"
YP/GP/JD
(
પ્રધાનમંત્રીનું કાર્યાલય
પ્રધાનમંત્રીએ શિક્ષક દિવસ પર શિક્ષકોને અભિનંદન આપ્યા, પૂર્વ રાષ્ટ્રપતિ ડો. સર્વપલ્લી રાધાકૃષ્ણનને તેમની જયંતી પર શ્રદ્ધાંજલિ અર્પણ કરી
પ્રધાનમંત્રી શ્રી નરેન્દ્ર મોદીએ શિક્ષક દિવસ નિમિત્તે શિક્ષક સમુદાયને અભિનંદન આપ્યા છે. પ્રધાનમંત્રીએ પૂર્વ રાષ્ટ્રપતિ ડો. સર્વપલ્લી રાધાકૃષ્ણનને પણ તેમની જયંતી પર શ્રદ્ધાંજલિ આપી છે.
પ્રધાનમંત્રીએ શ્રેણીબદ્ધ ટ્વીટ્સમાં કહ્યું,
‘શિક્ષક દિવસ નિમિત્તે સમગ્ર શિક્ષક સમુદાયને અભિનંદન જેમણે હંમેશા યુવાનોમાં બૌદ્ધિક ક્ષમતાના વિકાસમાં મહત્વની ભૂમિકા નિભાવી છે. આ ખૂબ પ્રશંસનીય છે કે શિક્ષકોએ કેવી રીતે નવાચાર અપનાવ્યો અને સુનિશ્ચિત કર્યુ કે કોવિડ-19ના સમયમાં પણ વિદ્યાર્થીઓની શિક્ષણ યાત્રા યથાવત્ રીતે ચાલતી રહે.
હું ડો. એસ રાધાકૃષ્ણનને તેમની જયંતી પર શ્રદ્ધાંજલિ અર્પણ કરૂં છું અને તેમની વિશિષ્ટ વિદ્વતા અને દેશ માટે તેમના યોગદાનનું સ્મરણ કરૂં છું.’
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રી 29 ડિસેમ્બરના રોજ ઇસ્ટર્ન ડેડિકેટેડ ફ્રેઇટ કોરિડોરના ન્યૂ ભૌપુર – ન્યૂ ખુર્જા સેક્શન અને ઓપરેશન કન્ટ્રોલ સેન્ટરનું ઉદ્ઘાટન કરશે
પ્રધાનમંત્રી શ્રી નરેન્દ્ર મોદી 29 ડિસેમ્બર, 2020ના રોજ સવારે 11 વાગે વીડિયો કોન્ફરન્સ દ્વારા ઇસ્ટર્ન ડિડેકેટેડ ફ્રેઇટ કોરિડોર ના ‘ન્યૂ ભૌપુર – ન્યૂ ખુર્જા સેક્શન’નું ઉદ્ઘાટન કરશે. આ કાર્યક્રમ દરમિયાન પ્રધાનમંત્રી ઇડીએફસીના પ્રયાગરાજમાં સ્થિત ઓપરેશન કન્ટ્રોલ સેન્ટર નું ઉદ્ઘાટન પણ કરશે. આ પ્રસંગે ઉત્તરપ્રદેશના રાજ્યપાલ શ્રીમતી આનંદીબેન પટેલ, ઉત્તરપ્રદેશના મુખ્યમંત્રી શ્રી યોગી આદિત્યનાથ અને કેન્દ્રીય મંત્રી શ્રી પિયૂષ ગોયલ પણ ઉપસ્થિત રહેશે.
ઇડીએફસીના 351 કિલોમીટરની લંબાઈ ધરાવતા અને ઉત્તરપ્રદેશમાં નિર્મિત ન્યૂ ભૌપુર – ન્યૂ ખુર્જા સેક્શનનું નિર્માણ રૂ. 5,750 કરોડના ખર્ચે થયું છે. આ સેક્શન એલ્યુમિનિયમ ઉદ્યોગ , ગ્લાસવેર ઉદ્યોગ , પોટરી ઉદ્યોગ , હિંગ ઉદ્યોગ  અને લોક્સ અને હાર્ડવેર ઉદ્યોગ  જેવા સ્થાનિક ઉદ્યોગો માટે અનેક નવી તકો ઊભી કરશે. વળી આ સેક્શન હાલની કાનપુર-દિલ્હી મેઇન લાઇન પરની ગીચતામાં પણ ઘટાડો કરશે અને ભારતીય રેલવેને ઝડપથી ટ્રેનો દોડાવવા સક્ષમ બનાવશે.
પ્રયાગરાજમાં અત્યાધુનિક ઓપરેશન કન્ટ્રોલ સેન્ટર  સંપૂર્ણ ઇડીએફસી રુટ માટે નિયંત્રણ કેન્દ્ર તરીકે કામ કરશે. ઓસીસી દુનિયામાં સૌથી મોટા માળખા પૈકીનું એક છે, જેમાં આધુનિક ઇન્ટેરિઅર્સ, સુવિધાજનક ડિઝાઇન અને શ્રેષ્ઠ ટેકનોલોજીનો સમન્વય થયો છે. આ બિલ્ડિંગનું નિર્માણ પર્યાવરણને અનુકૂળ રીતે થયું છે, જેને ગ્રીન બિલ્ડિંગ રેટિંગ GRIHA4 મળ્યું છે અને ‘સુગમ્ય ભારત અભિયાન’ના નિયમો મુજબ નિર્મિત છે.
ઇસ્ટર્ન ડેડિકેટેડ ફ્રેઇટ કોરિડોર  વિશે
લુધિયાણા નજીક સાહનેવાલ થી શરૂ થતા ઇડીએફસી  પંજાબ, હરિયાણા, ઉત્તરપ્રદેશ, બિહાર અને ઝારખંડમાંથથી પસાર થઈને પશ્ચિમ બંગાળમાં દનકુની સુધી લંબાયેલો છે. એનું નિર્માણ ડેડિકેટેડ ફ્રેઇટ કોરિડર કોર્પોરેશન ઓફ ઇન્ડિયા લિમિટેડ  કરે છે. ડીએફસીસીઆઇએલ વેસ્ટર્ન ડેડિકેટેડ ફ્રેઇડ કોરિડર નું નિર્માણ પણ કરે છે, જે ઉત્તરપ્રદેશના દાદરીથી મુંબઈમાં જવાહરલાલ નેહરુ પોર્ટને જોડે છે તથા ઉત્તરપ્રદેશ, હરિયાણા, રાજસ્થાન, ગુજરાત અને મહારાષ્ટ્ર રાજ્યોમાંથી પસાર થશે.
SD/GP/BT
(
પ્રધાનમંત્રીનું કાર્યાલય
પ્રધાનમંત્રીની અમેરિકન અર્થશાસ્ત્રી અને નીતિ ઉદ્યોગસાહસિક પ્રો. પોલ રોમર સાથે મુલાકાત
પ્રધાનમંત્રી શ્રી નરેન્દ્ર મોદીએ આજે ન્યુયોર્ક, યુએસએમાં નોબેલ પુરસ્કાર વિજેતા અમેરિકન અર્થશાસ્ત્રી અને નીતિ ઉદ્યોગસાહસિક પ્રોફેસર પોલ રોમર સાથે મુલાકાત કરી.
પ્રધાનમંત્રી અને પ્રો. રોમરે આધાર અને ડિજીલોકર જેવા નવીન સાધનોનો ઉપયોગ સહિત ભારતની ડિજિટલ સફર અંગે ચર્ચા કરી હતી. તેઓએ શહેરી વિકાસ માટે ભારત દ્વારા હાથ ધરવામાં આવતી વિવિધ પહેલોની પણ ચર્ચા કરી હતી.
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
નાણા મંત્રાલય
કેન્દ્રીય બજેટમાં ભારતને ઇલેક્ટ્રિક વાહનનાં નિર્માણનું હબ બનાવવાનું લક્ષ્ય
ફેમ યોજનામાં સોલર સ્ટોરેજ બેટરી અને ચાર્જિંગ સુવિધાઓવાળા ઈન્ફ્રાસ્ટ્રક્ચરના સમાવેશથી ઉત્પાદનને પ્રોત્સાહન મળશે
સરકાર ઇલેક્ટ્રિક વાહનો પર જીએસટી 12 ટકાથી ઘટાડીને 5 ટકા કરવા ઇચ્છે છે
ઇલેક્ટ્રિક વાહનોની ખરીદી માટે લોનના વ્યાજની ચૂકવણી માટે સરકાર દ્વારા 1.5 લાખ રૂપિયાની વધારાની કર મુક્તિ આપવામાં આવશે
નવી દિલ્હી, 05-07-2019
કેન્દ્રીય નાણાં તેમજ કૉર્પોરેટ બાબતોના મંત્રી શ્રીમતી નિર્મલા સીતારમણે આજે લોકસભામાં 2019-20 માટેનું કેન્દ્રીય અંદાજપત્ર રજૂ કરતી વખતે જણાવ્યું કે ફેમ યોજનાના બીજા તબક્કામાં અદ્યતન બેટરીઓ અને રજિસ્ટર્ડ ઈ-વાહનોની ખરીદીમાં છૂટ આપવામાં આવશે. ફેમ યોજનાનો બીજો તબક્કો 1 એપ્રિલ, 2019થી શરૂ થઈ ગયો છે. આ યોજના હેઠળ, રૂ. 10,000 કરોડની રકમ ત્રણ વર્ષ માટે નિશ્ચિત કરવામાં આવી છે. આ યોજનાનો મુખ્ય હેતુ ઈલેક્ટ્રિક વાહનોની સ્વીકૃતિને પ્રોત્સાહિત કરવાનો છે. તેના માટે ઇલેક્ટ્રિક વાહનોની ખરીદી તથા ઇલેક્ટ્રિક વાહનોને ચાર્જ કરવાના માળખાની સ્થાપના માટે રાહત આપવામાં આવશે. આ યોજના હેઠળ આધુનિક બેટરીઓ અને રજિસ્ટર્ડ ઈ-વાહનોને જ છૂટ આપવામાં આવશે. આ યોજનાનો ઉદ્દેશ્ય લોકોને સસ્તા અને પર્યાવરણલક્ષી સાર્વજનિક પરિવહનનો વિકલ્પ આપવાનો છે.
ફેમ યોજનામાં સૌર સ્ટોરેજ બેટરી અને ચાર્જિંગ ઈન્ફ્રાસ્ટ્રક્ચરનો સમાવેશ કરવાથી ઉત્પાદનને પ્રોત્સાહન મળશે. આ વાહનોના નિર્માણ સાથે, ભારત ઇલેક્ટ્રિક વાહનોના હબ તરીકે વિકસિત થશે.
નાણામંત્રીએ જણાવ્યું હતું કે સરકાર ઈલેક્ટ્રિક વાહનો પર લાગતા 12 જીએસટી દરને ઘટાડીને 5 ટકા કરવાનો પ્રસ્તાવ મૂક્યો છે. આ વાહનો સસ્તા બનાવવા માટે સરકાર ઈલેક્ટ્રિક વાહનો ખરીદવા માટેના લોનના વ્યાજની ચૂકવણીમાં 1.5 લાખ રૂપિયાની વધુ છૂટ આપશે. ઇલેક્ટ્રિક વાહનોની ખરીદી પર કરદાતાઓને લગભગ 2.5 લાખ રૂપિયાનો ફાયદો થશે.
ઇલેક્ટ્રિક વાહનોના કેટલાક ભાગો પર કસ્ટમ ડ્યૂટીમાંથી મુક્તિનો પણ પ્રસ્તાવ છે.
DK/NP/J.Khunt/GP
(Visitor Counter : 217
પ્રધાનમંત્રીનું કાર્યાલય
બાલીમાં G-20 શિખર સંમેલન દરમિયાન યુએસએના રાષ્ટ્રપતિ અને ઈન્ડોનેશિયાના રાષ્ટ્રપતિ સાથે પ્રધાનમંત્રીની મુલાકાત
પ્રધાનમંત્રી શ્રી નરેન્દ્ર મોદી યુએસએના રાષ્ટ્રપતિ H.E. શ્રી જોસેફ આર. બાઈડન અને ઈન્ડોનેશિયાના રાષ્ટ્રપતિ H.E. શ્રી જોકો વિડોડો આજે બાલીમાં G-20 લીડર્સ સમિટ દરમિયાન મળ્યા હતા.
પીએમ મોદીએ ખાતરી આપી હતી કે G-20 એ આંતરરાષ્ટ્રીય આર્થિક સહયોગ માટેનું મુખ્ય મંચ છે, અને G-20 વૈશ્વિક પડકારોને પહોંચી વળવા માટે મુખ્ય અર્થતંત્રોને એકસાથે લાવવાની તેની ક્ષમતા દર્શાવવાનું ચાલુ રાખવાનું મહત્ત્વ દર્શાવે છે. G-20 આપણી અર્થવ્યવસ્થામાં અને તેનાથી આગળના ટકાઉ અને સર્વસમાવેશક વિકાસને પુનઃસ્થાપિત કરવા, ચાલુ આબોહવા, ઊર્જા અને ખાદ્ય કટોકટીનો સામનો કરવા, વૈશ્વિક આરોગ્ય આર્કિટેક્ચરને મજબૂત કરવા અને તકનીકી પરિવર્તનને પ્રોત્સાહન આપવા માટે સાથે મળીને કામ કરી રહ્યું છે.
પીએમ મોદીએ ખાતરી આપી હતી કે ભારત તેના પ્રમુખપદ દરમિયાન અન્ય વિકાસશીલ દેશો પર પણ ધ્યાન આપશે, અને તેમણે સંવેદનશીલ દેશોને મદદ કરવામાં G-20 ની ભૂમિકા પર; સમાવેશી વિકાસને ટેકો આપવો, આર્થિક સુરક્ષા અને વૈશ્વિક પુરવઠા શૃંખલાને મજબૂત બનાવવી; બહુપક્ષીય નાણાકીય સંસ્થાઓ માટે સુધારેલ અને નવીન ધિરાણ મોડલ વિકસાવવા; આબોહવા પરિવર્તન, રોગચાળો, આર્થિક નાજુકતા, ગરીબી ઘટાડવી અને SDG હાંસલ કરવા જેવા પડકારોના ઉકેલો પૂરા પાડવા; અને ઇન્ફ્રાસ્ટ્રક્ચર ગેપને બંધ કરવા માટે જાહેર અને ખાનગી ધિરાણનો લાભ લેવા પર ભાર મૂક્યો હતો.
પીએમ મોદીએ રાષ્ટ્રપતિ વિડોડો અને રાષ્ટ્રપતિ બાઈડનને ભારતના પ્રમુખપદ હેઠળ G-20 ના કાર્યને સમર્થન આપવાની પ્રતિબદ્ધતા બદલ આભાર માન્યો.
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
રેલવે મંત્રાલય
દિલ્હી પોલીસને સાથસહકાર આપીને રેલવેએ કોવિડ રોગચાળાને નિયંત્રણમાં લેવા ફરજ બજાવતા દિલ્હીનાં પોલીસ કર્મચારીઓને દરરોજ પાણીની 10000 બોટલ પૂરું પાડવાની વ્યવસ્થા કરી
ઉનાળામાં તાપમાનમાં વધારો થવાની સાથે ભારતીય રેલવેએ સરકારી એકમ આઇઆરસીટીસીની મદદ સાથે કોવિડ સામેની લડાઈમાં રોડ નાકા અને અન્ય સ્થળો પર ફરજ બજાવતા પોલીસ કર્મચારીઓને પાણીની રેલ નીર બોટલ પૂરી પાડવાનું શરૂ કર્યું
અત્યાર સુધી 50000થી વધારે બોટલનું વિતરણ થયું; 3 મે સુધી વ્યવસ્થા જળવાઈ રહેશે
આઇઆરસીટીસી, આરપીએફ, ઝોનલ રેલવે અને અન્ય રેલવે સંસ્થાઓની મદદ સાથે સંકલન સ્થાપિત કરીને ભારતીય રેલવે કોવિડ સામેના સંઘર્ષમાં રેલવેની કટિબદ્ધતાને જાળવીને અવિરતપણે કામ કરી રહી છે.
તાજેતરમાં રેલવેએ દિલ્હી પોલીસ કર્મચારીઓને દરરોજ પાણીની 10000 બોટલ પૂરી પાડવાનું કામ શરૂ કર્યું છે, જેઓ કોવિડ 19 સામેની લડાઈમાં શેરીઓમાં ફરજ બજાવી રહ્યાં છે. અત્યાર સુધી પાણીની 50000 બોટલનું વિતરણ થયું છે.
ઉનાળાની બળબળતી બપોર અને વ્યક્તિની સહનક્ષમતાની કસોટી કરે એવા તાપમાં આ પોલીસ કર્મચારીઓ રાતદિવસ નિષ્ઠાપૂર્વક ફરજ બજાવી એ સુનિશ્ચિત કરી રહ્યાં છે કે, લોકડાઉનનો અમલ પર્યાપ્ત રીતે થાય તેમજ હાલના પડકારજનક સ્થિતિસંજોગોમાં વિવિધ સ્થળોમાં ડૉક્ટરો અને પેરામેડિક્સને કોઈ મુશ્કેલી ન પડે.
પોલીસ કર્મચારીઓ જેવા આ ફ્રન્ટલાઇન વોરિયર્સને સપોર્ટ કરવો આ સતત કાર્યરત કર્મચારીઓને બિરદાવવા સમાન હોવાની સાથે ભારતીય રેલવેના કોવિડ 19 સામે લડાઈમાં રાષ્ટ્રીય પ્રયાસોમાં પૂરક બનવાના પ્રયાસોનો જ એક ભાગ છે.
આ પહેલ અંતર્ગત પોતાના સરકારી એકમ આઇઆરસીટીસીની મદદ સાથે ભારતીય રેલવેએ 16.04.2020થી નવી દિલ્હીમાં દરરોજ પાણીની 10000 રેલ નીર બોટલનું વિતરણ શરૂ કર્યું છે. પાણીની આ 10000 રેલનીર બોટલમાં દરેક બોટલમાં 1 લિટર પાણી હોય છે. તેમને નાંગ્લોઈમાં રેલનીર પ્લાન્ટમાંથી લેવામાં આવે છે. અત્યાર સુધી 50,000થી વધારે બોટલનું વિતરણ થયું છે.
આ બાબત પણ નોંધી શકાય છે કે, ભારતીય રેલવે કોવિડ 19ને કારણે લોકડાઉન પછી જરૂરિયાતમંદ લોકોને ગરમાગરમ રાંધેલુ ભોજન નિઃસ્વાર્થપણે અને સ્વૈચ્છિક રીતે પૂરું પાડે છે. રેલવે આઇઆરસીટીસીના રસોડા, આરપીએફના સંસાધનો અને બિનસરકારી સંસ્થાઓના પ્રદાન દ્વારા લંચ માટે પેપર પ્લેટ સાથે રાંધેલું ભોજન અને ડિનર માટે ફૂટ પેકેટ પૂરાં પાડે છે. કોવિડ 19ને કારણે રાષ્ટ્રીય લોકડાઉન દરમિયાન ભારતીય રેલવે દ્વારા ગરમાગરમ રાંધેલા ભોજનનું વિતરણ ગઈ કાલે બે મિલિયનને આંબી ગયું હતું.
GP/DS
(
સ્વાસ્થ્ય અને પરિવાર કલ્યાણ મંત્રાલય
રાજ્યો/કેન્દ્રશાસિત પ્રદેશોમાં કોવિડ-19 રસીની ઉપલબ્ધતા અંગે અપડેટ
રાજ્યો/કેન્દ્રશાસિત પ્રદેશોને 163.63 કરોડથી વધુ રસીના ડોઝ પૂરા પાડવામાં આવ્યા
રાજ્યો/કેન્દ્રશાસિત પ્રદેશો અને ખાનગી હોસ્પિટલો પાસે હજી 13.60 કરોડથી વધુ ડોઝ ઉપલબ્ધ છે
કેન્દ્ર સરકાર સમગ્ર દેશમાં કોવિડ-19 રસીકરણની પ્રક્રિયાને ઝડપી બનાવવા માટે અને તેની ઉપલબ્ધતા વધારવા માટે પ્રતિબદ્ધ છે. 21 જૂન, 2021ના રોજ નવા રાષ્ટ્રવ્યાપી કોવિડ-19 રસીકરણ કાર્યક્રમની શરૂઆત થઈ હતી. રસીકરણ અભિયાન અને રસીની ઉપલબ્ધતા સાથે, રાજ્યો તેમજ કેન્દ્રશાસિત પ્રદેશોને રસીકરણ ઉપલબ્ધતાની અગ્રિમ જાણકારી આપીને ઝડપી કરવામાં આવી જેથી રસી અંગે રાજ્ય અને કેન્દ્રશાસિત પ્રદેશ ઉત્તમ યોજના બનાવી શકે અને રસીની સપ્લાઈ ચેઈન સુવ્યવસ્થિત કરી શકાય.
દેશવ્યાપી રસીકરણ અભિયાનના ભાગ રૂપે, ભારત સરકાર રાજ્યો અને કેન્દ્રશાસિત પ્રદેશોને વિના મૂલ્યે કોવિડ-19 રસી આપીને સમર્થન આપી રહી છે. કોવિડ-19 રસીકરણ અભિયાનના સાર્વત્રિકરણના નવા તબક્કામાં, કેન્દ્ર સરકાર દેશમાં રસી ઉત્પાદકો દ્વારા ઉત્પાદિત 75% રસી રાજ્યો અને કેન્દ્રશાસિત કેન્દ્રોને  પહોંચાડશે અને સપ્લાય કરશે.
|
|
રસીના ડોઝ
|
|

|
|
પુરવઠો
|
|
1,63,63,18,725
|
|
બાકી ઉપલબ્ધ
|
|
13,60,98,246
ભારત સરકારે બધા જ પ્રકારના સ્ત્રોતો દ્વારારાજ્યો/કેન્દ્રશાસિત પ્રદેશોને 163.63 કરોડ  થી વધુ રસી પૂરી પાડી છે.
હાલમાં, કોવિડ-19 રસીના 13.60 કરોડ  થી વધુ ડોઝ રાજ્યો અને કેન્દ્રશાસિત પ્રદેશો અને ખાનગી હોસ્પિટલોમાં બાકી છે, જેનું સંચાલન કરવામાં આવશે.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 149
ગ્રામીણ વિકાસ મંત્રાલય
મનરેગાની અનિયમિતતાઓ પર કાબૂ મેળવવાના ઉપાય
નવી દિલ્હી, 24-07-2017
સરકારે આજે કહ્યું કે મહાત્મા ગાંધી રાષ્ટ્રીય ગ્રામીણ રોજગાર ગેરંટી અધિનિયમ  અંતર્ગત કાળા નાણાંના ખોટા ઉપયોગ, ભ્રષ્ટાચાર અને અન્ય અનિમિતતાઓનું નિરાકરણ કરવા માટે સમયાંતરે 21 રાજ્યો અને એક કેન્દ્રશાસિત પ્રદેશમાં કામદારોના ખાતામાં વેતનનું સીધું હસ્તાંતરણ, ઈએફએમએસ, પ્રત્યક્ષ લાભ હસ્તાંરણ, આધાર પર આધારિત ચૂકવણી પ્રણાલી જેવા અનેક પગલા લેવાય છે. રાજ્યસભાના એક પ્રશ્નનો ઉત્તર આપતા ગ્રામિણ વિકાસ રાજ્યમંત્રી શ્રી રામ કૃષ્ણ યાદવે કહ્યું કે મનરેગાના અમલીકરણની જવાબદારી રાજ્ય સરકારોની છે, એટલે મંત્રાલયને મળતી ફરિયાદોનું કાયદા અનુસાર, તપાસ સાથે યોગ્ય કાર્યવાહી માટે સંબંધિત રાજ્ય સરકારોને મોકલી દેવાય છે.
શ્રી યાદવે કહ્યું કે મનરેગા યોજનામાં પારદર્શિતા અને જવાબદારી સુનિશ્ચિત કરવાના પગલાં લેવાયા છે. સામાજિક લેખા પરીક્ષા, ફરિયાદ નિવારણ વ્યવસ્થા, રાજ્ય ગુણવત્તા નિરીક્ષક  રાષ્ટ્રીય સ્તરીય નિરીક્ષક ની જોગવાઈ છે. એટલું જ નહીં, દરેક રીતે લેવડ-દેવડ સાથે સંબંધિત સૂચના સાર્વજનિક ક્ષેત્ર  પર ઉપલબ્ધ છે અને કામદારોને ચૂકવણી બેંક/પોસ્ટ ઓફિસના ખાતા દ્વારા કરાય છે. ખોટી હાજરીઓના નિકાલ માટે હાજરી રજિસ્ટરમાં ચેડા અથવા દુરુપયોગની બાબતો પર કાબુ મેળવવા માટે ઈ-મસ્ટર પ્રણાલી શરૂ કરાઈ છે.
AP/J.Khunt/GP
(Visitor Counter : 221
પ્રધાનમંત્રીનું કાર્યાલય
દક્ષિણ આફ્રિકાના રાષ્ટ્રપતિ સાથે પ્રધાનમંત્રી શ્રીની મુલાકાત
પ્રધાનમંત્રી શ્રી નરેન્દ્ર મોદીએ 23 ઓગસ્ટ 2023ના રોજ જોહાનિસબર્ગમાં 15મી BRICS સમિટની સાથે સાથે દક્ષિણ આફ્રિકાના રાષ્ટ્રપતિ મહામહિમ શ્રી સિરિલ રામાફોસા સાથે મુલાકાત કરી હતી.
બંને નેતાઓએ બંને દેશો વચ્ચેના દ્વિપક્ષીય સંબંધોમાં થયેલી પ્રગતિની સમીક્ષા કરી હતી અને સંરક્ષણ, કૃષિ, વેપાર અને રોકાણ, આરોગ્ય, સંરક્ષણ અને લોકો વચ્ચેના સંબંધો સહિત વિવિધ ક્ષેત્રોમાં હાંસલ કરેલી પ્રગતિ પર સંતોષ વ્યક્ત કર્યો હતો.
બંને પક્ષોએ બહુપક્ષીય સંસ્થાઓમાં સતત સંકલન અને પરસ્પર હિતના પ્રાદેશિક અને બહુપક્ષીય મુદ્દાઓ પર પણ વિચારોનું આદાન-પ્રદાન કર્યું. રાષ્ટ્રપતિ રામાફોસાએ ભારતના G20 પ્રમુખપદ માટે સંપૂર્ણ સમર્થન વ્યક્ત કર્યું અને આફ્રિકન યુનિયનને G-20નું સંપૂર્ણ સભ્યપદ આપવા માટે ભારતની પહેલની પ્રશંસા કરી. તેમણે જણાવ્યું કે તેઓ G-20 સમિટ માટે નવી દિલ્હીની મુલાકાત લેવા આતુર છે.
પ્રધાનમંત્રીએ બ્રિક્સ સમિટના સફળ આયોજન બદલ રાષ્ટ્રપતિ રામાફોસાને અભિનંદન પાઠવ્યા હતા. પ્રધાનમંત્રીએ પરસ્પર અનુકૂળ તારીખે દક્ષિણ આફ્રિકાની રાજ્ય મુલાકાત માટે રાષ્ટ્રપતિ રામાફોસાનું આમંત્રણ સ્વીકાર્યું.
CB/GP/JD
(
સ્વાસ્થ્ય અને પરિવાર કલ્યાણ મંત્રાલય
છેલ્લા 24 કલાકમાં 50,000થી ઓછા કેસ નોંધાયા
સાજા થયેલા કેસ અને સક્રિય કેસ વચ્ચેનો તફાવત સતત વધી રહ્યો છે
ભારતમાં છેલ્લા 24 કલાકમાં દૈનિક નવા 50,000થી ઓછા કેસ નોંધાયા છે, જેમાં 45,674 વ્યક્તિઓ કોવિડ-19 પરીક્ષણમાં પોઝિટિવ માલૂમ થયા છે. 15મી ઓક્ટોબરથી નવા દૈનિક કેસ ઘટાડાના વલણમાં છે.
નવા કેસની સરખામણીમાં સાજા થયેલા કેસના વલણને ધ્યાનમાં રાખીને, છેલ્લા 24 કલાકમાં 49,082 દર્દીઓ સાજા થયા છે. આ વલણ આજે સળંગ 37મા દિવસે પણ જોવા મળ્યું છે. આ સક્રિય કેસના ભારણને ઘટાડવા માટે અગત્યની ભૂમિકા ભજવે છે જે હાલમાં 5.12 લાખ છે.
દેશમાં આજે સક્રિય કેસનું ભારણ 5,12,665 છે. આ કેસ ભારતના કુલ પોઝિટિવ કેસના માત્ર 6.03% જેટલું યોગદાન આપે છે, જે સતત ઘટાડાના વલણને દર્શાવે છે.
92.49% સાજા થવાનો દર એ 78,68,968 સાજા થયેલા કેસનું પ્રતિબિંબ છે. સાજા થયેલા કેસ અને સક્રિય કેસ વચ્ચેનો તફાવત હાલમાં 73,56,303ની સપાટીએ છે. આ અંતર સતત વધી રહ્યું છે.
નવા સાજા થયેલા કેસમાંથી 76% કેસ 10 રાજ્યો / કેન્દ્રશાસિત પ્રદેશોમાં કેન્દ્રિત હોવાનું મનાય છે.
છેલ્લા 24 કલાક દરમિયાન કેરળમાં સાજા થયેલા કેસની વધુ સંખ્યા નોંધાતા તે મહારાષ્ટ્ર કરતા આગળ નીકળી ગયું છે. કેરળમાં મહત્તમ 7,120 લોકો સાજા થયા હતા, ત્યારબાદ મહારાષ્ટ્રમાં 6,478 લોકો સ્વસ્થ થયા હતા.
નવા કેસમાંથી 76% કેસ 10 રાજ્યો અને કેન્દ્રશાસિત પ્રદેશોના છે.
છેલ્લા 24 કલાકમાં કેરળમાં 7,201 કેસ નોંધાયા છે, ત્યારબાદ દિલ્હીમાં 6,953 કેસ નોંધાયા છે. ગઈકાલે 3,959 નવા કેસ સાથે મહારાષ્ટ્ર હવે ત્રીજા ક્રમે છે.
છેલ્લા 24 કલાકમાં 559 લોકોના મૃત્યુ થયા છે.
જેમાંથી દસ રાજ્યો / કેન્દ્રશાસિત પ્રદેશોના લગભગ 79% જેટલા છે. નવા નોંધાયેલા મૃત્યુઆંકના 26.8% થી વધુ મહારાષ્ટ્રના છે . દિલ્હી અને પશ્ચિમ બંગાળમાં અનુક્રમે 79 અને 58 લોકો તાજેતરમાં મૃત્યુ પામ્યા છે.
SD/GP/BT
(
પ્રધાનમંત્રીનું કાર્યાલય
પ્રધાનમંત્રી ફોક્સકોનના ચેરમેન શ્રી યંગ લિયુને મળ્યા
પ્રધાનમંત્રી શ્રી નરેન્દ્ર મોદીએ આજે ફોક્સકોનના ચેરમેન શ્રી યંગ લિયુ સાથે મુલાકાત કરી.
એક ટ્વિટમાં, પ્રધાનમંત્રીએ કહ્યું: "ફોક્સકોનના ચેરમેન શ્રી યંગ લિયુને મળીને આનંદ થયો. સેમિકન્ડક્ટર સહિત ભારતમાં ઈલેક્ટ્રોનિક્સ ઉત્પાદન ક્ષમતાના વિસ્તરણ માટેની તેમની યોજનાઓનું હું સ્વાગત કરું છું. ઈવી ઉત્પાદન માટેનું અમારું દબાણ નેટ ઝીરો એમિશનની અમારી પ્રતિબદ્ધતાને અનુરૂપ છે."
SD/GP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
નાગરિક ઉડ્ડયન મંત્રાલય
‘ઉડાન/આરસીએસ’ અંતર્ગત અમદાવાદ અને કંડલા વચ્ચે સીધી ફ્લાઇટનો શુભારંભ
એર ઈન્ડિયાની સંપૂર્ણ માલિકી ધરાવતી પેટા-કંપની એલાયન્સ એરે અમદાવાદ અને કંડલા વચ્ચે પોતાની સૌપ્રથમ સીધી ફ્લાઇટ વિધિવત રીતે શરૂ કરી દીધી છે. તેની સાથે જ ‘ઉડાન-આરસીએસ’ યોજના અંતર્ગત 228મો રૂટ બની ગયો છે. કંડલા ‘કંડલા-આરસીએસ’ યોજના અંતર્ગત એલાયન્સ એરનું આ 55મું સ્થળ બન્યું છે. આ ફ્લાઇટ સોમથી શુક્ર ઉડશે.
ઉડાન સેવાનો શુભારંભ થવાથી હવે કંડલાના યાત્રિકોને અમદાવાદ થઈ નાસિક અને હૈદરાબાદની મુસાફરી કરવામાં સરળતા થશે જેથી તેમની યાત્રાના સમયમાં ઘટાડો થશે. આ એવી ત્રીજી ઉડાન છે જેનું સંચાલન કંડલા હવાઈમથક થશે થશે. વર્તમાન સમયમાં સ્પાઈસજેટ અને ટ્રુજેટ મુંબઈ તેમજ અમદાવાદ માટે દૈનિક ઉડાનનું સંચાલન કરે છે. આ ઉપરાંત તેનાથી હવે કચ્છના વાણિજ્ય કેન્દ્ર ગાંધીધામ અને દેશના મુખ્ય બંદર દીનદયાળ પોર્ટ માટે શ્રેષ્ઠ કનેક્ટિવિટી સુલભ થઈ છે.
‘ઉડાન’ યોજના અંતર્ગત આરસીએસ  રુટ પર હવાઈ યાત્રામાં 242 ટકાની નોંધપાત્ર વૃદ્ધિ નોંધાઈ છે. જેનાથી એક તરફ સમગ્ર ઉડ્ડયન નેટવર્ક વધુ સદૃઢ તેમજ વિસ્તૃત થઈ ગયું અને બીજી તરફ સામાન્ય વ્યક્તિને બજાર ભાવે નજીવા ભાવે સેવાઓ મળી રહી છે.
એલાયન્સ એર હવે ‘ઉડાન-આરસીએસ’ યોજના અંતર્ગત પોતાને ફાળવેલ 50 રુટો પર પોતાની સેવાઓનું સંચાલન કરી રહી છે. એટલું જ નહીં, એલાયન્સ એરે 16 નવેમ્બર, 2019થી ચંદીગઢ – ધર્મશાળા રૂટ પર પણ તેનું દ્વિમાર્ગી સંચાલન શરૂ કરી દીધું છે, જેની ફાળવણી આ યોજના અંતર્ગત ઉડાન-આરસીએસ રૂટના ‘ઉડાન 2 તેમજ ઉડાન 3.1’ અંતર્ગત કરવામાં આવી હતા.
એર ઈન્ડિયાની સાથે પોતાના કોડ શેરીંગ દ્વારા એલાયન્સ એર ન માત્ર દેશની અંદર ક્ષેત્રીય કનેક્ટિવિટી સુલભ કરી કહ્યું છે. પણ દેશ-વિદેશમાં એર ઈન્ડિયાના નેટવર્ક પર ક્ષેત્રીય યાત્રિકોને અવિરત કનેક્ટિવીટી પણ આપી રહ્યું છે.
ખરેખર ‘ઉડાન’ દેશના દરેક રાજ્યો અને કેન્દ્રશાસિત પ્રદેશોને પરસ્પર જોડશે. લગભગ 700 રૂટ સાથે ભારતના ઉડ્ડયન બજારમાં એક નવા ક્ષેત્રીય સેગમેન્ટનું માળખું તૈયાર થઇ રહ્યું છે.
DS/GP/RP
(Visitor Counter : 155
પ્રધાનમંત્રીનું કાર્યાલય
પ્રધાનમંત્રીએ દીવાળીની શુભેચ્છાઓ માટે વિશ્વભરના નેતાઓનો આભાર વ્યક્ત કર્યો
પ્રધાનમંત્રી શ્રી નરેન્દ્ર મોદીએ બ્રિટનના પ્રધાનમંત્રી શ્રી બોરિસ જૉનસર, ઇજરાયલના પ્રધાનમંત્રી શ્રી બેંજામિન નેતન્યાહૂ, અમેરિકાના રાષ્ટ્રપતિ શ્રી ડોનાલ્ડ ટ્રમ્પ, કેનેડાના પ્રધાનમંત્રી શ્રી જસ્ટિન ટ્રૂડો, ઇજરાયલના રાષ્ટ્રપતિ શ્રી રેવન રિવલિન, શ્રી સિંગાપુરના પ્રધાનમંત્રી શ્રી લી સિયન લૂંગ, અમેરિકાના ઉપરાષ્ટ્રપતિ શ્રી માઇક પેંસ સહિત દુનિયાભરના નેતાઓને દીવાળીના અવસર પર લોકોને શુભેચ્છાઓ પાઠવવા બદલ આભાર વ્યક્ત કર્યો હતો.
RP
(Visitor Counter : 53
પ્રધાનમંત્રીનું કાર્યાલય
પ્રધાનમંત્રીએ શેરડીનાં ખેડૂતો સાથે ચર્ચા કરી
પ્રધાનમંત્રીએ ખાંડની મિલો શેરડીનાં એરિઅર્સની ચુકવણીલ સુનિશ્ચિત કરે એ માટે જણાવ્યું કે, આગામી અઠવાડિયે ખરીફ ઋતુના સૂચિત પાકોનાં આંતરિક ખર્ચનાં 150 ટકા લઘુતમ ટેકાનાં ભાવ જાહેર થશે
પ્રધાનમંત્રી શ્રી નરેન્દ્ર મોદી આજે નવી દિલ્હીમાં લોક કલ્યાણ માર્ગ ખાતે શેરડીનાં 140થી વધારે ખેડૂતોને મળ્યાં હતાં અને તેમની સાથે વાતચીત કરી હતી.
ખેડૂતોનાં આ પ્રતિનિધિમંડળમાં ઉત્તરપ્રદેશ, ઉત્તરાખંડ, પંજાબ, મહારાષ્ટ્ર અને કર્ણાટકનાં ખેડૂતો સામેલ હતાં.
પ્રધાનમંત્રીએ જાહેરાત કરી હતી કે, કેન્દ્રીય મંત્રીમંડળ ખરીફ ઋતુના 2018-19નાં સૂચિત પાકો માટે તેની આગામી બેઠકમાં આંતરિક ખર્ચની 150 ટકા રકમને લઘુતમ ટેકાનાં ભાવ તરીકે અમલ કરવા મંજૂરી આપશે. તેનાથી ખેડૂતોની આવકમાં નોંધપાત્ર વધારો થશે તેવી ખાતરી મળશે.
તેમણે એવું પણ જણાવ્યું હતું કે, વર્ષ 2018-19ની ખાંડની શેરડી માટે આગામી બે અઠવાડિયાની અંદર વાજબી અને વળતરદાયક કિંમત  પણ જાહેર કરવામાં આવશે. તેમણે કહ્યું હતું કે, આ વર્ષે 2017-18ની કિંમત કરતા વધારે હશે. વળી આ એવા ખેડૂતોને પ્રોત્સાહન પણ આપશે, જેમની શેરડીમાંથી આવક 9.5 ટકાથી વધારે રહેશે.
પ્રધાનમંત્રીએ શેરડીનાં ખેડૂતોને એરિઅર્સ આપવા લેવામાં આવેલા વિવિધ નિર્ણયો પર જાણકારી આપી હતી. પ્રધાનમંત્રીએ જણાવ્યું હતું કે, નવા નીતિગત પગલાંનો અમલ કરવાનાં પરિણામે છેલ્લાં સાતથી 10 દિવસમાં એરિઅર્સનાં રૂ. 4,000 કરોડથી વધારે ખેડૂતોને આપવામાં આવ્યાં છે. તેમણે ખેડૂતોને વધુમાં ખાતરી આપી હતી કે, રાજ્ય સરકારોને એરિઅર્સનાં લિક્વિડેશન માટે અસરકારક પગલાં લેવાની વિનંતી કરી છે.
પ્રધાનમંત્રીએ ખેડૂતોની ફુવારા અને ટપક સિંચાઈ, ખેતીવાડી માટે અત્યાધુનિક ટેકનિકો તથા સૌર પમ્પોનો ઉપયોગ કરવા બદલ પ્રશંસા કરી હતી. તેમણે ખેડૂતોને તેમનાં ખેતરોમાં ઊર્જાનાં સ્રોત તરીકે સૌર પેનલ સ્થાપિત કરવાની વિનંતી કરી હતી તેમજ તેમાંથી વધારે આવક થશે એવું પણ સમજાવ્યું હતું. તેમણે પાકનાં મૂલ્ય સંવર્ધન પર પણ ભાર મૂક્યો હતો. તેમણે ખેડૂતોને કૃષિલક્ષી કચરાનો ઉપયોગ ઉચિત રીતે કરવા, ખાતર તરીકે કરવા અને તેમાંથી વધારાની આવક કરવા પણ વિનંતી કરી હતી. તેમણે વર્ષ 2022 સુધી રાસાયણિક ખાતરોનાં ઉપયોગમાં 10 ટકા સુધીનો ઘટાડો કરવા ખેડૂતોની પ્રશંસા કરી હતી.
પ્રધાનમંત્રીએ ખેડૂતોને તાજેતરમાં કોર્પોરેટ સાથે થયેલી ચર્ચા વિશે જાણકારી આપી હતી, જેમાં તેમણે મૂલ્ય સંવર્ધન, વેરહાઉસિંગ, સંગ્રહ સુવિધાઓ, ઉત્તમ ગુણવત્તાયુક્ત બિયારણો અને ખેડૂતોની આવક વધારવા બજાર સાથે જોડાણ માટે ખાનગી ક્ષેત્રનાં મોટાં પાયે રોકાણ માટે અપીલ કરી છે.
પ્રધાનમંત્રીએ ખેડૂતો સાથે બેઠક દરમિયાન શેરડીનાં ખેડૂતોનું ભારણ ઓછું કરવા વર્ષ 2014-15 અને 2015-16માં કેન્દ્ર સરકારનાં અગાઉનાં હસ્તક્ષેપને પણ યાદ કર્યા હતાં, જેઓ રૂ. 21,000 કરોડથી વધારે મૂલ્યનાં એરિઅર્સની રકમ મેળવવા સંઘર્ષ કરતાં હતાં. આ ચુકવણી ખાંડની મિલોને ખેડૂતો દ્વારા સુનિશ્ચિત કરવામાં આવી હતી.
ખેડૂતોએ પ્રધાનમંત્રીનો આભાર માન્યો હતો અને તાજેતરમાં કેન્દ્ર સરકારે લીધેલા વિવિધ પગલાંઓની પ્રશંસા કરી હતી, જેમાં ખાંડ પર આયાત વેરો 50 ટકાથી વધારીને 100 ટકા કરવાનો તથા ખેડૂતોને ચુકવણી માટે ખાંડની મિલોને કામગીરીને આધારે અનુદાન સ્વરૂપે ક્વિન્ટલદીઠ રૂ. 5.50ની જોગવાઈ એમ કુલ રૂ. 1540 કરોડની ચુકવણી સામેલ છે. ખેડૂતોએ મિલો દ્વારા 30 લાખ મેટ્રિક ટન બફર સ્ટોક કરવા ઇન્ટરેસ્ટ સબવેન્શન સપોર્ટ તરીકે રૂ. 1175 કરોડનાં કેન્દ્ર સરકારનાં હસ્તક્ષેપની નોંધ પણ લીધી હતી, જેથી મિલો ખેડૂતોને ચુકવણી કરવા સક્ષમ બની છે.
પ્રધાનમંત્રીએ સરકારનાં પેટ્રોલમાં 10 ટકા ઇથેનોલનું મિશ્રણ કરવાનાં અભિગમને વિસ્તૃત રીતે સમજાવ્યો હતો અને ખાંડ ઉદ્યોગને સ્થિરતા પૂરી પાડવા લાંબા ગાળાનું સમાધાન ગણાવ્યું હતું.
RP
(Visitor Counter : 129
ચૂંટણી આયોગ
ભારતીય ચૂંટણી પંચે કોવિડ-19ને ધ્યાનમાં રાખીને રાજ્યસભાની ચૂંટણી થોડા વધુ સમય માટે સ્થગિત કરી
નવી તારીખની જાહેરાત પછીથી કરવામાં આવશે
જાહેર આરોગ્યની આકસ્મિક પરિસ્થિતિની વર્તમાન અણધારી સ્થિતિને ધ્યાનમાં રાખતા ભારતીય ચૂંટણી પંચે જનપ્રતિનિધિત્વ એક્ટ, 1951ના વિભાગ 153ની સાથે ભારતીય બંધારણની કલમ 324 અંતર્ગત પોતાની સત્તાનો ઉપયોગ કરીને સાત રાજ્યોની 18 બેઠકો માટે રાજ્યસભા ચૂંટણીના સમયગાળાને નિશ્ચિત ટર્મથી આગળ વધારી દીધો છે.
અત્રે ઉલ્લેખનીય છે કે 25.02.2020 અને 6ઠ્ઠી માર્ચ 2020ના રોજ જાહેર કરવામાં આવેલ સુચના અનુસાર ભારતીય ચૂંટણી પંચે એપ્રિલ 2020ના મહિના દરમિયાન નિવૃત્ત થઇ રહેલા સભ્યોમાંથી 17 રાજ્યોની 55 ખાલી બેઠકો ભરવા માટે રાજ્યોની સમિતિની ચૂંટણીની જાહેરાત કરી હતી. નામ પાછા ખેંચવાની છેલ્લી તારીખ 18.૦૩.2020ના રોજ સંલગ્ન ચૂંટણી અધિકારીઓએ 10 રાજ્યોમાંથી 37 બેઠકોને સ્પર્ધા વિના ચૂંટાયેલ જાહેર કરી દીધી હતી. ત્યારબાદ સંલગ્ન ચૂંટણી અધિકારીઓ પાસેથી મળેલ અહેવાલ અનુસાર આંધ્રપ્રદેશ, ગુજરાત, ઝારખંડ, મધ્ય પ્રદેશ, મણિપુર, મેઘાલય અને રાજસ્થાન રાજ્યોની 18 બેઠકો માટે આયોજિત દ્વિવાર્ષિક ચૂંટણી 26.૦૩.2020ના રોજ યોજાવાની હતી અને ચૂંટણી પ્રક્રિયા ૩૦મી માર્ચ 2020 સુધીમાં પૂરી થઇ જવાની હતી.
18 બાકીની બેઠકોનો ટર્મસમયગાળો નીચે મુજબ છે:
- 09.04.2020
- આંધ્રપ્રદેશ – 04
- ઝારખંડ – 02
- મધ્ય પ્રદેશ – 03
- મણિપુર – 01
- રાજસ્થાન – 03
- ગુજરાત – 04
17
- 12.04.2020
- મેઘાલય - 01
કુલ - 18;
ભારતીય ચૂંટણી પંચે કોવિડ-19ના કારણે ઉત્પન્ન થયેલ અણધારી જાહેર આરોગ્ય ઈમરજન્સીને ધ્યાનમાં રાખતા 24.૦૩.2020ના રોજ જાહેર સુચના અને જનપ્રતિનિધિત્વ કાયદા, 1951ના વિભાગ 153નો ઉપયોગ કરીને મતદાનની તારીખ અને રાજ્યોની કાઉન્સિલની ચૂંટણીઓને લગતી મતગણતરીને સ્થગિત રાખીને ચૂંટણી પૂરી કરવા માટેનો સમયગાળો વધાર્યો હતો કારણ કે ચૂંટણી પ્રક્રિયાઓમાં નિશ્ચિતપણે ફેરફારો કરવા જરૂરી હતા અને ચૂંટણીના દિવસે ચૂંટણી અધિકારીઓ, રાજકીય પક્ષોના સહાયકો, અધિકારીઓ અને સંલગ્ન જે તે વિધાનસભાના સભ્યોને એકત્રિત થવું પડતું કે જે લોકોની સુરક્ષાને જોખમમાં મૂકી શકે તેમ હતું અને જાહેર જનતાના આરોગ્ય માટે ખતરો બની શકે તેમ હતું.
પંચ દ્વારા હવે ફરીથી બધા જ તથ્યો અને પરિસ્થિતિઓને ધ્યાનમાં રાખીને વર્તમાન સ્થિતિની સમીક્ષા કરી છે અને નિષ્કર્ષ એ કાઢ્યો છે કે વર્તમાન વાતાવરણમાં સાર્વજનિક સુરક્ષાને જાળવી રાખવા અને સ્વાસ્થ્યને લગતા જોખમોથી બચવા માટે ચૂંટણી પ્રક્રિયાને ચાલુ રાખવી શક્ય બની શકે તેમ નથી.
આ ચૂંટણી માટે સંલગ્ન ચૂંટણી અધિકારી ચૂંટણી લડનારા ઉમેદવારોની યાદી પહેલાથી જ જાહેર કરી ચુક્યા છે કે જે ઉપરોક્ત સૂચવેલ સુચના અંતર્ગત નિશ્ચિત કરવામાં આવેલ બાકીની પ્રવૃત્તિઓ માટે માન્ય રહેશે. ઉપરોક્ત દ્વિવાર્ષિક ચૂંટણીઓ માટે મતદાન અને મતગણતરીની નવી તારીખ વર્તમાન સ્થિતિની સમિક્ષા કર્યા બાદ જાહેર કરવામાં આવશે.
GP/RP
(Visitor Counter : 220